Typischi Geisse-Sportarte: Mannschaftsspili jeglecher Art, Badminton und Tennis, Schwümme, Gymnastik. Geisse-Hobbys wärde meistens dinne usgüebt: Schach- und angeri  Brättspieu, Inneirichtige, Bastle, am liebste mit Houz, chli Schriftsteuerei. Wesie sich im freie ufhaute, müesse sich Geisse immer praktisch bestätige, so dass sie säubst am Strand Burge, Wäue und angeri Sangkonstruktione boue müesse.  Die positive Eigeschafte, wo Lüt usde Geissejohre für ihri Bruefe mitbringe: Ä gsunge Mönscheverstang, wo sich ar Erfahrig usrichtet, Takt, Logik und d Fähigkeit ou unagnähmi Entscheidige ds fäue. Geisse si gueti Verwauter, Ingenieure, Stadtplaner, Architekte. Sie chöi angerne  sehr guet bir Lösig praktischer Problem häufe, während sie Distanz wahre, wens um Gfüeusproblem geit.